1. pielikums

Jelgavas valstspilsētas pašvaldības

domes 2025. gada 18. februāra

 lēmumam Nr.2/1

**ATKRITUMU APSAIMNIEKOŠANAS REĢIONĀLĀ CENTRA “BRAKŠĶI”**

**NOLIKUMS**

1. **Vispārīgie jautājumi**
2. Atkritumu apsaimniekošanas reģionālā centra “Brakšķi” (turpmāk – AARC “Brakšķi”**)** nolikums (turpmāk – Nolikums) nosaka AARC “Brakšķi”, kas izveidots uz sadzīves atkritumu poligona “Brakšķi” esošā operatora SIA “Jelgavas komunālie pakalpojumi”, reģistrācijas numurs 43603022128, (turpmāk – Kapitālsabiedrība) bāzes, uzdevumus, funkcijas un darba organizāciju.
3. Saskaņā ar Atkritumu apsaimniekošanas likumu un Jelgavas valstspilsētas pašvaldības, Dobeles novada un Jelgavas novada pašvaldību domes lēmumiem Kapitālsabiedrība kā AARC “Brakšķi” veic Viduslatvijas atkritumu apsaimniekošanas reģiona (turpmāk – Viduslatvijas AAR) daļā ietilpstošo Jelgavas valstspilsētas, Jelgavas novada un Dobeles novada pašvaldību (turpmāk – Reģiona pašvaldības) deleģētos pārvaldes uzdevumus, īstenojot Ministru kabineta 2021. gada 22. janvāra rīkojuma Nr. 45 Atkritumu apsaimniekošanas valsts plānā 2021. - 2028.gadam un Viduslatvijas AAR Jelgavas valstspilsētas, Dobeles un Jelgavas novadu atkritumu apsaimniekošanas reģionālajā plānā 2023. - 2027. gadam (turpmāk – Plāns) noteiktos atkritumu apsaimniekošanas mērķus, ievērojot Atkritumu apsaimniekošanas likumā, Valsts pārvaldes iekārtas likumā un citos normatīvajos aktos, kā arī Nolikumā noteiktos uzdevumus, funkcijas un darbības.
4. **AARC “Brakšķi” uzdevumi un funkcijas**
5. AARC “Brakšķi” uzdevumi:
	1. ņemot vērā Atkritumu apsaimniekošanas likumā noteikto pašvaldību kompetenci atkritumu apsaimniekošanas jomā, nodrošināt Plāna ieviešanu;
	2. sadarbībā ar Reģionapašvaldībām un Atkritumu apsaimniekošanas likumā noteiktajā kārtībā izraudzīto atkritumu apsaimniekotāju veicināt iedzīvotāju aktīvu iesaisti atkritumu šķirošanā, to rašanās novēršanā un samazināšanā, rīkojot izglītošanas pasākumus un atkritumu šķirošanu, to rašanās novēršanu un samazināšanu veicinošas kampaņas;
	3. apkopot un pēc pieprasījuma sniegt valsts un pašvaldību institūcijām informāciju par sadzīves atkritumu apsaimniekošanu katrā Reģiona pašvaldībā, lai izvērtētu atkritumu pārstrādes un atkritumu apglabāšanas samazināšanas mērķu izpildi;
	4. veikt citus Reģiona pašvaldību deleģētos pārvaldes uzdevumus.
6. AARC “Brakšķi” sadarbībā ar AARC “Getliņi”, ievērojot normatīvajos aktos noteikto, veic attīstības plānošanas dokumentos noteiktās funkcijas un uzdevumus, kas saistīti ar Viduslatvijas AAR kopumā.
7. AARC “Brakšķi” un AARC “Getliņi” savstarpējo komunikāciju un darbību koordinē Viduslatvijas AAR atkritumu apsaimniekošanas reģionālo centru uzraudzības padomju kopsēdēs.
8. **AARC “Brakšķi” darba organizācija**
9. AARC “Brakšķi” darbības pārraudzību veic Reģiona pašvaldības, delēģējot savus pārstāvjus AARC “Brakšķi” uzraudzības padomē (turpmāk – uzraudzības padome).
10. Jautājumos, kas skar AARC “Brakšķi” darbību un tam noteikto funkciju un uzdevumu izpildi, AARC “Brakšķi” konsultējas ar uzraudzības padomi. AARC “Brakšķi” ir saistoši uzraudzības padomes lēmumi, kuri izriet no Reģiona pašvaldību deleģēšanas līgumos noteiktajiem pārvaldes uzdevumiem un funkcijām.
11. Uzraudzības padome veic AARC “Brakšķi” noteikto uzdevumu izpildes pārraudzību, sniedzot ierosinājumus, priekšlikumus un ieteikumus, kas vērsti uz AARC “Brakšķi” noteikto uzdevumu izpildes nodrošināšanu.
12. AARC “Brakšķi” izstrādā tā darbības plānu un budžeta tāmi atbilstoši Reģionu pašvaldību deleģēšanas līgumos noteiktajiem pārvaldes uzdevumiem un funkcijām un iesniedz tos apstiprināšanai uzraudzības padomē.
13. Darba organizācijas kārtības jautājumus, kas nav noteikti Nolikumā, nosaka Kapitālsabiedrības valdes izdoti iekšējie normatīvie akti.
14. AARC darbinieku uzdevumus un pienākumus nosaka Kapitālsabiedrības valde.

SIA “Jelgavas komunālie pakalpojumi”

valdes loceklis A.Eihvalds